HomeTrainingSAHGCA NewslettersBoodskap van SAJWV President - Desember 2016
Featured	Prof Gerhard Verdoorn
Monday, 05 December 2016 08:09	Published in
Read 6197 times	Die jaar 2016 sal vir lank in Suid-Afrikaners se geheue vasgevang bly. Dit was ‘n jaar van skrikwekkende droogte, politieke onrus, akademiese onstabiliteit, verkiesing, ekonomiese afswaai en ernstige toename in voedselpryse. Ons mense is half vuisvoos van al die dinge wat ons die afgelope jaar moes verduur. Asof dit nie genoeg was nie het ons 2016 afgeskop met die storm om Cecil die leeu wat soos olie op die vuur vir die anti-jagbrigade was. Sentimente teen jag is wêreldwyd gekataliseer en dit het ook in ‘n mate op die IUCN se wêreldberaad en die CITES COP17 gefigureer. Tog was daar ligpunte en dit is waarvoor ons as lede van die SAJWV dankbaar moet wees. Ongeag die knypende ekonomiese toestande was die Huntex uitstallings in Gauteng, die Wes-Kaap en die Oos-Kaap weer eens groot suksesverhale met derduisende jagters wat met hul beursies en oë kom koop het. Dit was asof die wêreld daarbuite ophou bestaan het vir daardie paar ure wat jagters tussen uitstallers rondbeweeg het en met verlangende oë na al die speelgoed gestaar het.
Gerhard VerdoornPRESIDENT	Last modified on Tuesday, 06 December 2016 13:19	font size
« Inyathi Park News - September 2015	Inyathipark Nuus - November 2015 »